b'\n_START_ARTICLE_\nSash!\n_START_PARAGRAPH_\nSash! er et tysk DJ / produsentteam, med Sascha Lappessen i fronten, (f\xc3\xb8dt den 10. juni 1970, i Nettetal, Tyskland), Han jobber i studio med Ralf Kappmeier og Thomas "Alisson" L\xc3\xbcdke.\n_START_SECTION_\nKarri\xc3\xa8re\n_START_PARAGRAPH_\nSash! hadde en rekke med hits i Storbritannia i 1997\xe2\x80\x931998 med \xc2\xabEncore Une Fois\xc2\xbb, \xc2\xabEcuador\xc2\xbb, \xc2\xabStay\xc2\xbb og \xc2\xabMysterious Times\xc2\xbb, og alle kom s\xc3\xa5 h\xc3\xb8yt som til 2.-plass i de britiske hitlistene.  Sash! holder rekorden av \xc3\xa5 ha flest 2.-plasser i de britiske hitlistene (totalt 5 stk.), uten \xc3\xa5 komme seg opp til 1.-plass. De er fortsatt aktive i dag, men ikke med like stor suksess. Deres siste album S4!Sash! ble aldri sluppet ut i England eller Norge. De har siden 2002 v\xc3\xa6rt i forhandlinger med plateselskaper om \xc3\xa5 gj\xc3\xb8re en \xc2\xabcomeback\xc2\xbb, og har n\xc3\xa5 f\xc3\xa5tt en avtale med Ministry of Sound (Et stort engelsk dance/trance/house plateselskap). I 2007 slapp de ut deres \xc2\xabnye\xc2\xbb album 10th Anniversary for \xc3\xa5 feire deres 10 \xc3\xa5r med musikk. Albumet inneholder DVD og remastret musikk, samt noen nye.\n_START_SECTION_\nSpr\xc3\xa5k\n_START_PARAGRAPH_\nSash! har alltid v\xc3\xa6rt kjent for \xc3\xa5 kunne lage unike og popul\xc3\xa6re dansehits blandet med musikk og spr\xc3\xa5k fra forskjellige etniske grupper. Eksempler p\xc3\xa5 dette finner man i \xc2\xabStay\xc2\xbb, \xc2\xabMysterious Times\xc2\xbb og \xc2\xabJust Around The Hill\xc2\xbb som ble sunget p\xc3\xa5  engelsk, \xc2\xabEncore une Fois\xc2\xbb p\xc3\xa5 fransk, \xc2\xabAdelante\xc2\xbb and \xc2\xabEcuador\xc2\xbb p\xc3\xa5 spansk, \xc2\xabLa Primavera\xc2\xbb p\xc3\xa5 italiensk, \xc2\xabThe Trip\xc2\xbb p\xc3\xa5 finsk, \xc2\xabTogether Again\xc2\xbb p\xc3\xa5 dansk og \xc2\xabGanbareh!\xc2\xbb p\xc3\xa5 japansk.'